CELEX: 31971R1048
Language: el
Date: 1971-05-25 00:00:00
Title: Κανονισμός (ΕΟΚ) αριθ. 1048/71 του Συμβουλίου της 25ης Μαΐου 1971 περί τροποποιήσεως του κανονισμού (ΕΟΚ) αριθ. 766/68 περί θεσπίσεως των γενικών κανόνων που αφορούν τη χορήγηση επιστροφών κατά την εξαγωγή ζάχαρης, σχετικά με την προσαρμογή των επιστροφών

Avis juridique important

|

31971R1048

Κανονισμός (ΕΟΚ) αριθ. 1048/71 του Συμβουλίου της 25ης Μαΐου 1971 περί τροποποιήσεως του κανονισμού (ΕΟΚ) αριθ. 766/68 περί θεσπίσεως των γενικών κανόνων που αφορούν τη χορήγηση επιστροφών κατά την εξαγωγή ζάχαρης, σχετικά με την προσαρμογή των επιστροφών  

Επίσημη Εφημερίδα αριθ. L 114 της 26/05/1971 σ. 0010 - 0010 Φινλανδική ειδική έκδοση: Κεφάλαιο 3 τόμος 3 σ. 0198  Δανική ειδική έκδοση: Σειρά III Κεφάλαιο 1966-1972 σ. 0050  Σουηδική ειδική έκδοση: Κεφάλαιο 3 τόμος 3 σ. 0198  Αγγλική ειδική έκδοση: Σειρά III Κεφάλαιο 1966-1972 σ. 0054  Ελληνική ειδική έκδοση: Κεφάλαιο 03 τόμος 6 σ. 0197  Ισπανική ειδική έκδοση: Κεφάλαιο 03 τόμος 4 σ. 0189  Πορτογαλική ειδική έκδοση : Κεφάλαιο 03 τόμος 4 σ. 0189 

ΚΑΝΟΝΙΣΜΟΣ (ΕΟΚ) αριθ. 1048/71 ΤΟΥ ΣΥΜΒΟΥΛΙΟΥ της 25ης Μαΐου 1971 περί τροποποιήσεως του κανονισμού (ΕΟΚ) αριθ. 766/68 "περί θεσπίσεως των γενικών κανόνων που αφορούν τη χορήγηση επιστροφών κατά την εξαγωγή ζάχαρης, σχετικά με την προσαρμογή των  επιστροφών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1009/67 του Συμβουλίου της 18ης Δεκεμβρίου 1967 περί κοινής οργανώσεως των αγορών στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1253/70(2), και ιδίως το άρθρο 17 παράγραφοι 2 και 3,  την πρόταση της Επιτροπής,  Εκτιμώντας:  ότι το άρθρο 12 του κανονισμού (ΕΟΚ) αριθ. 766/68 του Συμβουλίου της 18ης Ιουνίου 1968 περί θεσπίσεως των γενικών κανόνων που αφορούν τη χορήγηση επιστροφών κατά την εξαγωγή ζάχαρης(3), όπως τροποποιήθηκε τελευταία από τον κανονισμό (ΕΟΚ) αριθ.  2488/69(4), προβλέπει μία αυστηρή προσαρμογή των προκαθορισμών επιστροφών κατά την εξαγωγή, αν, κατά τη διάρκεια του προκαθορισμού, επέλθει μία αλλαγή σε ορισμένες κοινοτικές τιμές της ζάχαρης ή της μελάσσας- ότι αυτή η διάταξη κρίνεται πολύ αυστηρή-  ότι πρέπει, ως εκ τούτου, να τροποποιηθούν οι διατάξεις του άρθρου 12 για να επιτρέπεται ενδεχομένως να καθορίζεται η κατάλληλη προσαρμογή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 12 του κανονισμού (ΕΟΚ) αριθ. 766/68 αντικαθίσταται από το επόμενο κείμενο:  "Αν, κατά τη διάρκεια της περιόδου που περιλαμβάνεται μεταξύ:  - της ημέρας καταθέσεως της αιτήσεως για την έκδοση του πιστοποιητικού εξαγωγής, συνοδευομένης από μία αίτηση προκαθορισμού της επιστροφής, ή - της ημέρας λήξεως της προθεσμίας για την παρουσίαση των προσφορών, εφ' όσον πρόκειται για μία επιστροφή καθοριζομένη μέσω προκηρύξεως διαγωνισμού,  και της ημέρας εξαγωγής, παρεμβάλλεται μια τροποποίηση των τιμών της ζάχαρης ή της μελάσσας που καθορίζονται δυνάμει του κανονισμού (ΕΟΚ) αριθ. 1009/67, δύναται να προβλέπεται μία προσαρμογή του ποσού της επιστροφής."  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 25 Μαΐου 1971 Για το Συμβούλιο Ο Πρόεδρος M. COINTAT  (1) ΕΕ αριθ. 308 της 18.12.1967, σ. 1.  (2) ΕΕ αριθ. Ν 143 της 1.7.1970, σ. 1.  (3) ΕΕ αριθ. Ν 143 της 25.6.1968, σ. 6.  (4) ΕΕ αριθ. Ν 314 της 15.12.1969, σ. 12.